Nolikums iepirkumam

**“****Maģistrālā ūdensvada un sadzīves kanalizācijas spiedvada būvniecības ieceres dokumentācijas izstrādāšana”**

 (ID Nr. ĶN2024/3)

1. **Pasūtītājs un kontaktpersonas**
	1. Pasūtītājs: Sabiedrība ar ierobežotu atbildību “Ķekavas nami”, vienotais reģistrācijas Nr.40003359306, juridiskā adrese: Rāmavas iela 17, Rāmava, Ķekavas pagasts, Ķekavas novads, LV-2111, e-pasts: info@kekavasnami.lv (turpmāk – Pasūtītājs).
	2. Cenu aptaujas (turpmāk – Iepirkums) procedūru veic ar Pasūtītāja SIA „Ķekavas nami” 2024. gada 15.janvāra valdes sēdes protokola Nr.2-2024 2.punktu apstiprināta Iepirkuma komisija (turpmāk – Iepirkuma komisija).
	3. Iepirkuma nolikums apstiprināts iepirkumu komisijas 2024.gada 27.novembra sēdē.
	4. Kontaktpersonas par:
		1. Nolikumu ir projekta vadītāja asistents Ilgonis Leišavnieks, tālr.: 29296907, e-pasts: ilgonis@kekavasnami.lv ;
		2. iepirkuma priekšmetu ir galvenais inženieris Jānis Freibergs tālr. 29255757 e-pasts – janis@kekavasnami.lv.

# **Informācija par iepirkuma priekšmetu un procedūru**

* 1. Iepirkuma priekšmets ir maģistrālā ūdensvada un maģistrālā sadzīves kanalizācijas spiedvada būvniecības ieceres dokumentācijas izstrāde saskaņā ar tehniskās specifikācijas prasībām (1.pielikums) un līguma nosacījumiem (6.pielikums).
	2. Iepirkuma priekšmeta CPV kods: 71320000-7 – Inženiertehniskās projektēšanas pakalpojumi; papildus CPV kods: 71322200-3 – Cauruļvadu projektēšanas pakalpojumi.
	3. Paredzamā līgumcena: **25 000,00** bez PVN.
	4. Iepirkuma priekšmets**nav** sadalīts daļās. Pretendents nav tiesīgs iesniegt piedāvājuma variantus.
	5. Kopējais būvniecības ieceres dokumentācijas izstrādes laiks no līguma parakstīšanas līdz iesniegšanai būvvaldē ir **ne ilgāk par 9 (deviņiem) mēnešiem**.
	6. Iepirkuma procedūra tiek rīkota saskaņā ar Iepirkumu uzraudzības biroja “Iepirkumu vadlīnijām Sabiedrisko pakalpojumu sniedzējiem” (turpmāk – Vadlīnijas) un nolikumā noteiktajām prasībām.
	7. Pasūtītāja prasībām atbilstošo piedāvājumu izvēles kritērijs: saimnieciski izdevīgākais piedāvājums, kuru nosaka ņemot vērā tikai cenu, t.i. – **zemākā cena**.
	8. Pretendentam, ar kuru slēgs līgumu, var tik pieprasīts līguma izpildes nodrošinājums.
1. **Informācija par iepirkumu**
	1. Konkursa dokumentācijai ir nodrošināta tieša un brīva elektroniskā pieeja Elektronisko iepirkumu sistēmas (turpmāk – EIS) e-konkursu apakšsistēmā: <https://www.eis.gov.lv/EKEIS/Supplier/Organizer/7091> un Pasūtītāja mājas lapā [www.kekavasnami.lv](http://www.kekavasnami.lv) – sadaļā “Iepirkumi”, kur piegādātājs konkursa nolikumu un ar to saistīto dokumentāciju var lejupielādējot elektroniskajā formātā.
	2. Ieinteresēto piegādātāju un pretendentu pienākums ir pastāvīgi sekot līdzi aktuālajai informācijai minētajās mājas lapās par konkrēto iepirkumu. Iepirkumu komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
	3. Ieinteresētajam piegādātājam ir tiesības veikt objekta apskati un ierosināt ieinteresēto piegādātāju sanāksmi. Iepirkuma komisija rīko ieinteresēto piegādātāju sanāksmi, ja ne vēlāk kā 7 (septiņas) dienas pirms piedāvājumu iesniegšanas termiņa pēdējās dienas ir saņemts vismaz viens ieinteresēto piegādātāju priekšlikums, nosūtot to uz e-pasta adresi info@kekavasnami.lv. Sanāksmi rīko ne vēlāk kā 5 (piecas) dienas pirms piedāvājumu iesniegšanas termiņa pēdējās dienas un informāciju par sanāksmi ievieto vismaz 3 (trīs) dienas iepriekš Pasūtītāja mājas lapā [www.kekavasnami.lv](http://www.kekavasnami.lv) – sadaļā “Iepirkumi”. Ieinteresēto piegādātāju sanāksmes laikā tiks organizēta teritorijas, kurā ir plānots veikt objekta izbūvi, apskate. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.
2. **Nolikuma saņemšanas, papildu informācijas sniegšanas un tās grozīšanas kārtība**

4.1. Ar konkursa nolikumu var iepazīties EIS ([www.eis.gov.lv](http://www.eis.gov.lv)) e-konkursu apakšsistēmā. (profila adrese: <https://www.eis.gov.lv/EKEIS/Supplier/Organizer/7091>).

4.2. . Pretendents, kurš pieprasa skaidrojumu par konkursa nolikumu, to dara elektroniski, adresējot SIA „Ķekavas nami” iepirkumu komisijai, turpmāk tekstā – komisija, ar norādi –konkursam “Spiedvada projektēšana” , e-pasts: info@kekavasnami.lv vai uzdodot jautājumu Elektronisko iepirkumu sistēmas (www.eis.gov.lv) e-konkursu apakšsistēmā pie attiecīgā iepirkuma.

4.3. Papildus informācijas (atbildes uz jautājumiem un skaidrojumi) sniegšana tiek nodrošināta 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, ja pretendents informāciju pieprasījis laikus.

 4.4. Visu informāciju par konkursa norisi, kā arī atbildes uz ieinteresēto personu jautājumiem komisija, sniedz rakstiski.Atbildes tiks nosūtītas pretendentam, kas uzdevis jautājumu, kā arī ievietotas e-konkursu apakšsistēmā <https://www.eis.gov.lv/EKEIS/Supplier/Organizer/7091> pie attiecīgā iepirkuma. Par jautājuma saņemšanas dienu uzskata pa pastu saņemtās vēstules reģistrācijas datumu, bet pa elektronisko pastu vai elektroniskās iepirkumu sistēmas e-konkursu apakšsistēmā saņemtajām vēstulēm – saņemšanas datumu, kas norādīts attiecīgajā tehniskajā līdzeklī.

 4.5. Pasūtītājs var izdarīt grozījumus konkursa nolikumā. Par šiem grozījumiem informācija tiek publicēta Iepirkumu uzraudzības biroja mājas lapā [www.iub.gov.lv](http://www.iub.gov.lv), kā arī grozījumi tiek publicēti <https://www.eis.gov.lv/EKEIS/Supplier/Organizer/7091>, kur ir pieejami iepirkuma dokumenti.

1. **Piedāvājuma iesniegšanas un atvēršanas vieta, datums, laiks un kārtība**

5.1. Piedāvājumi jāiesniedz elektroniski EIS e-konkursu apakšsistēmā ne vēlāk kā līdz piedāvājumu iesniegšanas termiņa beigām, kas skatāms EIS e-konkursu apakšsistēmā šī Konkursa sadaļā un Iepirkumu uzraudzības biroja tīmekļvietnē attiecīgajā paziņojumā.

5.2. Piedāvājumus atver vienlaikus EIS e-konkursu apakšsistēmā, iepirkuma sadaļā “Atvēršana”, pēc četrām stundām pēc piedāvājumu iesniegšanas termiņa beigām, kas skatāms EIS e-konkursu apakšsistēmā šī Konkursa sadaļā un Iepirkumu uzraudzības biroja tīmekļvietnē attiecīgajā paziņojumā.

5.3. Piedāvājumu atvēršanas sanāksmē var piedalīties visi pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.

5.4. Pretendents var grozīt vai atsaukt iesniegto piedāvājumu pirms piedāvājumu iesniegšanas termiņa beigām. Pēc piedāvājuma iesniegšanas termiņa beigām Pasūtītājs grozījumus piedāvājumā nepieņem.

1. **Piedāvājuma noformēšana**

6.1. Pretendents sagatavo un iesniedz piedāvājumu saskaņā ar šī nolikuma prasībām, ievērojot spēkā esošos normatīvos aktus.

6.2. Piedāvājums jāiesniedz elektroniski EIS ([www.eis.gov.lv](http://www.eis.gov.lv)) e-konkursu apakšsistēmā, ievērojot šādas pretendenta izvēles iespējas:

6.2.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

6.2.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t. sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

6.3. Sagatavojot piedāvājumu, pretendents ievēro, ka:

6.3.1. Pieteikumu (1.pielikums) paraksta tā pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru). Ja piedāvājumu iesniedz personu grupa, pieteikumu paraksta visas personas, kas ietilpst personu grupā.

6.3.2. Citus dokumentus pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.

6.3.3. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu pretendenta apliecinātu tulkojumu latviešu valodā.

6.3.4. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Sabiedrisko pakalpojumu sniedzēju likuma 47.panta astotā punkta kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

6.3.5. Visas piedāvātās cenas norāda *euro* (EUR) bez pievienotās vērtības nodokļa (PVN).

6.3.6. Iesniedzot piedāvājumu, pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.

6.4. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā.

6.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.

6.6. Par jebkuru informāciju, kas ir konfidenciāla, jābūt īpašai norādei.

6.7. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un tā izveidotā iepirkumu komisija neuzņemas nekādas saistības par šīm izmaksām, neatkarīgi no konkursa rezultāta.

1. **Prasības pretendentam un tā iesniedzamie dokumenti**

Pretendentu kvalifikācijas prasības ir obligātas visiem Pretendentiem, kas vēlas iegūt tiesības noslēgt iepirkuma līgumu:

|  |  |  |
| --- | --- | --- |
| **Nr.****p.k.** | **Prasības** | **Iesniedzamā informācija, kas nepieciešama, lai Pretendentu novērtētu saskaņā ar minētajām prasībām** |
| 7.1. | Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus) un pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām. | Par Latvijā reģistrētiem pretendentiem Pasūtītājs pārliecinās Uzņēmumu reģistra mājas lapā [www.ur.gov.lv](http://www.ur.gov.lv) Ja attiecīgu informāciju publiskajās datubāzēs nevarēs iegūt vai netiks iegūta pilnīga informācija, to pieprasīs pretendentam.Ārvalstī reģistrētam, licencētam vai sertificētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts, licencēts vai sertificēts atbilstoši tās valsts normatīvo aktu prasībām, un pierādījumus, kas apliecina pretendenta likumiskā pārstāvja (vadītāja, direktora) paraksta tiesības. Ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. |
| 7.2. | Piedāvājumu ir parakstījusi paraksttiesīgā persona. | Kompetentas institūcijas izdotu dokumentu par pretendenta pārstāvības tiesībām, vai arī dokumentu, kas apliecina piedāvājumu parakstījušās personas tiesības pārstāvēt Pretendentu, ja piedāvājumu neparaksta Pretendenta likumiskais pārstāvis.Par Latvijā reģistrētiem Pretendentiem Pasūtītājam pašam jāpārliecinās Uzņēmumu reģistra mājas lapā [www.ur.gov.lv](http://www.ur.gov.lv).Ja piedāvājumu paraksta pilnvarotā persona, piedāvājumam jāpievieno pilnvaras oriģināls vai apliecināta kopija.  |
| 7.3. | Attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi. | Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību EIS vai citās publiski pieejamās datu bāzēs.Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments (kopija), atbilstoši tās valsts normatīvo aktu prasībām, kas apliecina, ka uz Pretendentu nepastāv minētie izslēgšanas nosacījumi. Kompetento institūciju izsniegtās izziņas un citus dokumentus, ko izsniedz Latvijas institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu. |
| 7.4. | Iepirkuma līguma slēgšanas gadījumā pretendentam jābūt reģistrētam Latvijas Republikas Būvkomersantu reģistrā tiesīgam sniegt līguma priekšmeta paredzētos projektēšanas un autoruzraudzības pakalpojumus.Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām un apakšuzņēmējiem (ja pretendents plāno piesaistīt apakšuzņēmējus), kas sniegs pakalpojumus, kuru veikšanai nepieciešama reģistrācija Latvijas Republikas Būvkomersantu reģistrā. | Latvijas Republikas reģistrēta uzņēmuma reģistrācijas fakts Latvijas Republikas Būvkomersantu reģistrā tiks pārbaudīts publiski pieejamā būvniecības informācijas sistēmas [www.bis.gov.lv](http://www.bis.gov.lv) datubāzē.Ja pretendents (personālsabiedrības biedrs, piegādātāju apvienības dalībnieks, apakšuzņēmējs, persona, uz kuras iespējām pretendents balstās) nav reģistrēts atbilstoši normatīvo aktu prasībām, jāiesniedz apliecinājums, ka gadījumā, ja pretendents tiks atzīts par uzvarētāju, attiecīgā persona 5 (piecu) darba dienu laikā no paziņojuma saņemšanas par iepirkuma procedūras rezultātiem iesniegs iesniegumu kompetentai institūcijai reģistrācijai Latvijas Republikas Būvkomersantu reģistrā. |
| 7.5. | Pretendenta pieteikums dalībai iepirkumā, kas apliecina Pretendenta apņemšanos sniegt pakalpojumu saskaņā ar nolikuma prasībām.  | Pieteikums jāsagatavo atbilstoši pievienotajai veidnei (2.pielikums). Pieteikumu paraksta paraksttiesīgā vai pilnvarotā persona. Ja pieteikumu paraksta pilnvarotā persona, pieteikumam jāpievieno pilnvaras oriģināls vai apliecināta kopija. |
| 7.6. | Pretendents iepriekšējo piecu gadu laikā (2019., 2020., 2021. 2022., 2023. un 2024.gads līdz piedāvājumu iesniegšanai) ir veicis vismaz trīs līguma priekšmetā noteiktos projektēšanas darbus (kā ģenerāluzņēmējs), kur:* vismaz divi ir garāki par 1000 m;
* projekti ir apstiprināti būvvaldē;
* ir veikta vai tiek patreiz tiek veikta projekta autoruzraudzība vismaz divos objektos.
 | Pieredzes apliecināšanai pretendents iesniedz pieredzes aprakstu (3.pielikums) par svarīgāko darbu izpildi atbilstoši izvirzītajam pieredzes aprakstam projektēšanā un autoruzraudzībā, tajā skaitā norādot arī informāciju par pasūtītāju, kontaktpersonas vārdu, uzvārdu un tālruņa numuru, izpildes vietu un laiku. |
| 7.7. | Pretendents **obligāti** nodrošina kvalificētu speciālistu piesaisti Līguma izpildei – b**ūvprojekta vadītāju,** speciālistu ūdensapgādes un kanalizācijas sistēmu projektēšanā.Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai.Līguma slēgšanas gadījumā jābūt nozīmētam būvprojekta vadītājam ar attiecīgo pieredzi un viņam jābūt nodarbinātam pie pretendenta. | Pretendents iesniedz informāciju atbilstoši nolikumam pievienotai veidnei (4.pielikums).Latvijas Republikā sertificētu speciālistu reģistrācijas fakts tiks pārbaudīts publiski pieejamā Būvniecības informācijas sistēmas būvspeciālistu reģistrā [www.bis.gov.lv](http://www.bis.gov.lv) datubāzē.Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai (sniedzot par to attiecīgus pierādījumus).Ja Pretendents piedāvājuma iesniegšanas brīdī nenodarbina attiecīgo darbu izpildei nepieciešamo būvspeciālistu, piedāvājumam pievienojams starp komersantu kā potenciālo darba devēju un speciālistu kā potenciālo darba ņēmēju noslēgts priekšlīgums (skat. Civillikuma 1541.pantu). Minētais dokuments apliecinātu, ka gadījumā, ja būvkomersants tiks atzīts par uzvarētāju iepirkumā, tas noslēgs darba līgumu ar speciālistu, lai nodrošinātu attiecīgo darbu izpildi. |
| 7.8. | **Būvprojekta vadītājam** iepriekšējo piecu gadu laikā (2019., 2020., 2021. 2022., 2023. un 2024.gads līdz piedāvājumu iesniegšanai) ir pieredze būvprojekta izstrādes vadīšanā vismaz viena līguma ietvaros ārējo ūdensapgādes tīklu projektēšana ar kopējo garumu vismaz 1000 m. | Būvprojekta vadītāja pieredzes uzskaitījumu iekļauj Nolikuma 4.pielikumā. Pretendents , būvprojketa vadītāja pieredzes apliecināšanai var iesniegt pieredzes aprakstu brīvā formā par svarīgāko darbu izpildi atbilstoši izvirzītajam pieredzes aprakstam projektēšanā un autoruzraudzībā, tajā skaitā norādot arī informāciju par pasūtītāju, kontaktpersonas vārdu, uzvārdu un tālruņa numuru, iepirkuma līguma priekšmetu *(veikto darbu aprakstu)*, izpildes vietu un laiku.Pieredzes apliecināšanai projektēšanā un autoruzraudzībā ir jāpievieno vismaz viena pozitīva atsauksmes kopija vai cits dokuments, kas apliecina būvprojekta vadītāja pieredzi projektēšanā (piemēram, apliecinājuma kartes kopija ar veiktām atzīmēm par būvniecības ieceres akceptu) un autoruzraudzībā, kurā ir informācija, ka būvdarbi ir pabeigti (piemēram, akta par būvobjekta nodošanu ekspluatācijā kopiju vai citus dokumentus, kas apliecina, ka būvdarbi būvobjektā ir pabeigti un pieņemti ekspluatācijā).Ārvalstu Pretendenti iesniedz attiecīgus līdzvērtīgus dokumentus. |
| 7.9. | Pretendents apdrošina savas darbības riskus Līguma parakstīšanas gadījumā  | Pretendents iesniedz civiltiesiskās atbildības apdrošināšanas līgums Ministru kabineta 2014.gada 19.augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā.Pretendents brīvā formā apliecina, ka līguma noslēgšanas gadījumā ir gatavs iesniegt līguma izpildes nodrošinājumu 10 (desmit) procentu apmērā no līguma cenas, ja Pasūtītājs tādu lūgs. Apraksts par nodrošinājuma veidiem iekļauts līguma projektā (6,pielikums). |
| 7.10. | Pretendents var piesaistīt apakšuzņēmējus vai balstīties uz citu personu spējām.  | Pretendents iesniedz informāciju atbilstoši nolikuma 2.pielikumā noteiktajam un detalizēti papildina to nolikumam pievienotajā veidnē (5.pielikums).  |

1. **Pretendentu izslēgšanas nosacījumi**
	1. Pasūtītājs izslēdz pretendentu no turpmākas dalības iepirkuma procedūrā, kā arī neizskata pretendenta piedāvājumu jebkurā no šādiem gadījumiem:
		1. Ir konstatēts, ka pretendentam piedāvājumu iesniegšanas termiņa pēdējā dienā Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*.
		2. Ir pasludināts pretendenta maksātnespējas process, apturēta pretendenta saimnieciskā darbība vai Pretendents tiek likvidēts.
	2. Pretendenta izslēgšanas nosacījumi attiecās uz:
		1. personālsabiedrības biedru (ja pretendents ir personālsabiedrība);
		2. pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no kopējās iepirkuma līguma vērtības;
		3. pretendenta norādīto personu, uz kuras iespējām Pretendents balstās, lai apliecinātu, ka pretendenta kvalifikācija atbilst iepirkuma procedūras dokumentos noteiktajiem prasībām.
	3. Gadījumā, ja tiek konstatēts, ka apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās līguma vērtības vai personai, uz kuras iespējām pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Pasūtītājs rīkojas pēc analoģijas ar SPSIL 48.panta devītajā daļā paredzēto.
2. **Piedāvājuma vērtēšana un izvēle**

## Piedāvājumu noformējuma pārbaudi, Pretendentu atlasi, finanšu piedāvājumu atbilstības pārbaudi un piedāvājumu vērtēšanu (turpmāk – Piedāvājumu vērtēšana) Komisija veic slēgtā sēdē.

## Piedāvājumu vērtēšanu Komisija veic četros posmos. Ja Pretendenta iesniegtais piedāvājums nekvalificējas kādā no posmu prasībām, tā piedāvājums tiek noraidīts (t.i. netiek vērtēts nākamajā izvērtēšanas posmā). Piedāvājumu izvērtēšanas posmi:

* + 1. 1. posms – piedāvājuma noformējuma un izslēgšanas nosacījumu esības pārbaude: Komisija pārbauda, vai piedāvājums sagatavots un noformēts atbilstoši nolikuma 6.punktā noteiktajam un pārbauda nolikuma 8.punktā minēto izslēgšanas nosacījumu esību.
		2. 2. posms – Finanšu un darba izpildes piedāvājumu atbilstības pārbaude: Komisija sarindo Pretendenta piedāvājumus atbilstoši zemākās cenas nosacījumam. Komisija izvērtē vai piedāvājums nav šķietami nepamatoti lēts. Komisija vērtē pretendentu piedāvātos līguma izpildes termiņus. Ja piedāvātais darbu izpildes termiņš pārsniedz nolikumā noteikto, komisija lemj par tā tālāku virzību. Ja komisijai šķiet piedāvātais termiņš nepamatoti īss, pirms lēmuma pieņemšanas, tā lūdz skaidrojumu no pretendenta.
		3. 3. posms – Piedāvājumu vērtēšana:

Komisija visus iepriekšējos posmus pārvarējušos pretendentus izvērtē un sarindo atbilstoši saimnieciski izdevīgākā piedāvājuma kritērijiem.

* + 1. 4. posms – Pretendentu atlase

Komisija vērtē atbilstību nolikuma 7.1. – 7.9.punktos norādītajām prasībām tikai tam Pretendentam, kas atbilst saimnieciski izdevīgākajam nosacījumam un kam būtu piešķiramas līguma slēgšanas tiesības.

## Komisija turpmāk piedāvājumu neizskata un attiecīgā Pretendenta piedāvājumu noraida gadījumā, ja konstatē jebkuru no turpmāk minētajiem apstākļiem:

* + 1. piedāvājums neatbilst kādai nolikumā noteiktajai prasībai, attiecīgā neatbilstība nav uzskatāma par formālu un ir ievērots samērīguma princips;
		2. piedāvājums tiek atzīts par nepamatoti lētu;
		3. Pretendents ir iesniedzis nepatiesu informāciju vai vispār nav iesniedzis pieprasīto informāciju;
		4. piedāvājumu izvērtēšanas laikā Pretendents savu piedāvājumu atsauc.
	1. Ja pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, tas nav iesniegts saskaņā ar nolikuma prasībām, komisija šo piedāvājumu noraida un tālāk neizskata.
	2. Piedāvājumu vērtēšanas laikā komisija pārbauda, vai piedāvājumos nav aritmētisko kļūdu. Ja kļūdas tiek konstatētas, komisija tās izlabo. Par kļūdu labojumu un laboto piedāvājuma summu Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.

## Ja Komisija nekonstatē kādu no iepriekš uzskaitītajiem šķēršļiem, tā pieņem lēmumu par līguma slēgšanas tiesību piešķiršanu Pretendentam, kura piedāvājums atbilst nolikuma prasībām un ir atzīts par **saimnieciski izdevīgāko piedāvājumu**.

* 1. Saimnieciski izdevīgākā piedāvājuma noteikšanas kritēriji:

|  |  |  |
| --- | --- | --- |
| Nr,p.k. | Kritēriji | Punkti |
| 1. | Būvniecības ieceres dokumentācijas izstrāde | 85 |
| 2. | Autoruzraudzības izmaksas | 10 |
| 3. | Līguma izpildes termiņš (līdz iesniegšanai būvvaldē) | 5 |
| Punkti kopā | 100,00 |

* 1. Saimnieciski izdevīgākā piedāvājuma punktu aprēķina:
		1. pretendenta punktu skaits par cenu = zemākā piedāvātā cena/vērtējamā piedāvātā cena x 85;
		2. Pretendenta punktu skaits par autoruzraudzības izmaksām = zemākā piedāvātā cena/vērtējamā piedāvātā cena x 10;
		3. Pretendenta punktu skaits par izpildes termiņu = īsākais piedāvātais termiņš/vērtējamai piedāvātais termiņš x 5.
	2. Vienādu punktu gadījumā, par saimnieciski izdevīgāko izvēlas piedāvājumu ar zemāku būvniecības ieceres dokumentācijas izstrādes cenu.

# **Iepirkuma līgums**

* 1. Iepirkuma rezultātā paredzēts noslēgt iepirkuma līgumu saskaņā ar tā projektu, kurš pievienots nolikuma 7.pielikumā, ar 1 (vienu) Pretendentu, kura piedāvājums ar iepirkumu komisijas lēmumu tiks atzīts par atbilstošu Pasūtītāja izvirzītajām prasībām.
	2. Pasūtītājs un izraudzītais pretendents 5 (piecu) darba dienu laikā precizē līguma projektu t.sk. par avansa apmēru un līguma izpildes garantijas nosacījumiem. Saskaņotais līgums izvēlētajam pretendentam jāparaksta 10 (desmit) dienu laikā no Pasūtītāja nosūtītā uzaicinājuma parakstīt iepirkuma līgumu. Ja norādītajā termiņā uzvarētājs neparaksta līgumu, tas tiek uzskatīts par atteikumu to noslēgt un pretendents tiek izslēgts no dalības iepirkuma procedūrā. Tādā gadījumā līgums tiek piedāvāts noslēgšanai nākamajam pretendentam saskaņā ar iepirkumu komisijas veikto piedāvājumu salīdzinājumu.
	3. Līguma darbības termiņš ir līdz saistību pilnīgai izpildei – būvniecības ieceres dokumentācijas iesniegšanas Pasūtītajam.
1. **Pretendenta pienākumi un tiesības**
	1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju.
	2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
	3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu. Ja pretendents groza piedāvājumu, tas iesniedz jaunu piedāvājumu ar atzīmi “GROZĪTAIS”. Tādā gadījumā komisija vērtē grozīto piedāvājumu.
	4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
	5. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību iesniedzot SIA “Ķekavas nami” uz e-pastu info@kekavasnami.lv 3 (trīs) darba dienu laikā no rezultātu paziņošanas brīža.
2. **Iepirkuma komisijas pienākumi un tiesības**
	1. Pienākums nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti komisijai.
	3. Tiesības labot aritmētiskās kļūdas pretendenta piedāvājumā, informējot par to pretendentu.
	4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
	5. Iepirkuma komisija ir tiesīga pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības.
	6. Pasūtītājs ir tiesīgs jebkurā brīdi pārtraukt iepirkumu un neslēgt līgumu, ja tam ir objektīvs pamatojums.
	7. Tiesības izvēlēties nākamo saimnieciski visizdevīgāko piedāvājumu no piedāvājumiem ar zemāko cenu, ja izraudzītais pretendents nenoslēdz iepirkuma līgumu ar Pasūtītāju tā norādītajā termiņā.
	8. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā [www.kekavasnami.lv](http://www.kekavasnami.lv), sadaļā “Iepirkumi”, kā arī EIS e-konkursu apakšsistēmā.

**Pielikumā:**

1.pielikums – Tehniskā specifikācija.

2.pielikums – Pieteikums un finanšu piedāvājums dalībai iepirkumā.

3.pielikums – Pieredzes apraksts spiedvadu projektēšanā.

4.pielikums – Iesaistīto speciālistu pieredze.

5.pielikums – Apakšuzņēmēju apliecinājums.

6.pielikums – Līguma izpildes garantijas veidlapa.

7.pielikums – Līguma projekts.